આ સપ્તાહમાં આઇઆઇપી, ઇન્ફ્લેશન અને ઇન્ફોસિસ- થ્રી આઇની પર હવે નજર રહેશે. ઇન્ફોસિસના પરિણામ 13મીએ જાહેર થવાના છે અને જો તે મજબૂત આવશે તો બજારનું સેન્ટીમેન્ટ બદલાઈ શકે છે અને મિડ તેમજ સ્મોલ કેપ શેરોમાં વેચવાલીનો ભાર હળવો થશે એમ વધુમાં રાંદેરાનું માનવું હતું. દરમિયાન માર્કેટ બ્રેડથ સતત બીજા દિવસે મજબૂત રહી હતી અને વધનાર 1676 શેરો સામે ઘટનાર 962 શેરો રહ્યા હતા. જ્યારે મિડ કેપ આંક 157 અને સ્મોલ કેપ આંક 170 પોઇન્ટ વધ્યો હતો. ઊપલી અને નીચલી સપાટીએ સ્પર્શનાર શેરોની સંખ્યામાં પણ સુધારો થયો હતો. વર્ષની નવી ઊંચી સપાટીએ 45 શેરો પહોંચવાની સાથે નીચલા સ્તરે 120 શેરો જ જોવાયા હતા જે આ મહિનાનો સૌથી નીચો આંકડો હતો. વૈશ્વિક શેરબજારોમાં એશિયન શેરબજારમાં સ્થિરતાની સામે યુરોપના શેરબજાર પણ સાધારણ વધીને ખુલ્યા હતા. ક્રૂડ વધીને ટ્રેડ થતું હોવા છતાં તેને બજારે ડિસ્કાઉન્ટ કરી દીધું હતું. સેક્ટોરલ આંકમાં એફએમસીજી 0.4 ટકા, ઇન્ડસ્ટ્રીઝ 0.8 ટકા, આઇટી 0.4 ટકા, ટેલિકોમ 1.7 ટકા, યુટિલીટી 1.3 ટકા, ઓટો 0.9 ટકા, બેન્કેક્સ 0.9 ટકા, મેટલ 1.6 ટકા, ઓઇલ એન્ડ ગેસ 1.1 ટકા, પાવર 0.9 ટકા અને રિયલ્ટી 1.8 ટકા વધીને રહ્યા હતા.